50 हजार फीट ऊपर उड़ रहा था; 5 फरवरी को अमेरिकी सेना ने चीनी स्पाई बैलून मार गिराया था
China Surveillance Balloon Controversy; Mysterious balloon sighted 50,000 feet above Honolulu, Hawaii अमेरिका के हवाई में एक बैलून दिखाई दिया है। यह बैलून होनोलूलू शहर में 50 हजार फीट की ऊंचाई पर देखा गया
अमेरिका के हवाई में एक बैलून दिखाई दिया है। यह बैलून होनोलूलू शहर में 50 हजार फीट की ऊंचाई पर देखा गया है। अमेरिकी अधिकारियों और एयर ट्रैफिक कंट्रोल ने इस बात की पुष्टि नहीं की है।
इसके पहले 2 फरवरी को अमेरिका के मोंटाना शहर में एक चीनी स्पाई बैलून नजर आया था। इसे 5 फरवरी को अमेरिकी वायुसेना ने कैरोलिना तट के पास F-22 फाइटर जेट से मार गिराया था।
अमेरिका के मोंटाना में सबसे पहले दिखा था स्पाई बैलून
अमेरिका के मोंटाना शहर में 2 फरवरी को चीनी स्पाई बैलून नजर आया था। यहां एयरफोर्स का स्पेशल बेस है, जहां से इंटरकॉन्टिनेंटल मिसाइल ऑपरेट की जाती है। पूरे अमेरिका में ऐसे तीन ही एयरबेस हैं।
5 फरवरी को अमेरिकी वायुसेना ने कैरोलिना तट के पास F-22 फाइटर जेट से इस स्पाई बैलून को मार गिराया था। इस घटना के बाद अमेरिका और चीन में तनाव बहुत तेजी से बढ़ा। चीन ने अमेरिकी के इस कदम पर आपत्ति जताई थी।
3 फ्लाइंग ऑब्जेक्ट भी मार गिराए
13 फरवरी को अमेरिका-कनाडा बॉर्डर के पास एक और फ्लाइंग ऑब्जेक्ट दिखा था। अमेरिकी एयर फोर्स ने इसे भी मार गिराया। फ्लाइंग ऑब्जेक्ट ऑक्टागोनल स्ट्रक्चर का था। इसमें से कुछ तार लटक रहे थे। हालांकि, इससे मिलिट्री को किसी तरह का कोई खतरा नहीं था। उन्होंने कहा- ये जमीन से 20 हजार फीट ऊपर उड़ा रहा था, इसलिए ये सिविल एविएशन के लिए खतरा बन सकता था। इससे कॉमर्शियल फ्लाइट्स को खतरा था।
कनाडा के यूकॉन प्रांत में 12 फरवरी को सिलेंड्रिकल आकार का फ्लाइंग ऑब्जेक्ट दिखा था। इसे अमेरिकी फाइटर जेट F-22 ने मार गिराया था। कनाडाई फोर्स जल्द ही इसका मलबा बरामद कर जांच के लिए भेजेगी। इससे जुड़ी फोटो, वीडियो या अन्य जानकारी जारी नहीं की गई।
10 फरवरी को अमेरिका के अलास्का में एक फ्लाइंग ऑब्जेक्ट दिखाई दिया था। उस वक्त भी अमेरिकी फाइटर जेट ने 40 हजार फीट की ऊंचाई पर दिखे इस ऑब्जेक्ट को मार गिराया था। इस ऑब्जेक्ट की रफ्तार 64 किमी प्रति घंटे थी। इससे कॉमर्शियल फ्लाइट्स को खतरा था। वहीं, इसके आबादी के ऊपर गिरने की आशंका भी थी।
इससे जुड़ी अन्य खबरें भी पढ़ें...
चीन ने भारत में भी भेजा था गुब्बारा हथियार:अमेरिका को डर- परमाणु हमले के लिए खुफिया टेस्टिंग कर रहा चीन
चीन से 12 हजार किलोमीटर दूर, जमीन से 24 किलोमीटर ऊपर अमेरिकी क्षेत्र में चीनी गुब्बारा क्या करने गया था? चीन का कहना है कि ये मौसम की जानकारी जुटा रहा था। अमेरिकी रक्षा मंत्रालय पेंटागन ने चीन के इस दावे को नकार दिया है। पूरी खबर पढ़ें...
चीन ने पांच महाद्वीप में 12 देशों की जासूसी की: दुनियाभर के सैनिक ठिकानों पर स्पाई बैलून भेजे; इनमें भारत भी शामिल
पिछले दिनों अमेरिका में मार गिराया गया चीनी बैलून दरअसल उसके जासूसी कार्यक्रम का हिस्सा है। अमेरिकी इंटेलिजेंस एजेंसी ने बुधवार को दावा किया कि स्पाई बैलून के जरिए चीन दुनियाभर के देशों की मिलिट्री साइट्स पर नजर रख रहा है। पिछले कई साल से चीन ऐसा कर रहा है और वह अब तक पांच महाद्वीप के 12 देशों में इसी तरह के बैलून भेजकर खुफिया जानकारी जुटा चुका है। पूरी खबर पढ़ें...